Η δημιουργικότητα των εκπαιδευτικών της πρωτοβάθμιας εκπαίδευσης στη χρήση λογοτεχνικού κειμένου και ΤΠΕ για την παραγωγή μαθηματικών προβλημάτων
Creators: name: Μπουγαΐδου, Δέσποινα Γρηγορίου
Publisher: name: Aristotle University of Thessaloniki
Year: 2022
Subjects: subject: Μαθηματικά
subject: Λογοτεχνία
subject: ΤΠΕ
subject: Mathematics
subject: FOS: Mathematics
subject: Literature
subject: ICT

description: Σκοπός της παρούσας εργασίας είναι να μελετήσει τη δημιουργικότητα εν ενεργεία εκπαιδευτικών της πρωτοβάθμιας εκπαίδευσης στην αξιοποίηση ψηφιακού λογοτεχνικού κειμένου για την παραγωγή μαθηματικών προβλημάτων. Επίσης, η εργασία εξετάζει τη δυνατότητα σύνδεσης των μαθηματικών με τη λογοτεχνία καθώς και τις απόψεις των εκπαιδευτικών για τη σύνδεση των δυο γνωστικών αντικειμένων και την αξιοποίηση των ΤΠΕ για την παρουσίαση ενός λογοτεχνικού κειμένου κατά τη διδασκαλία των μαθηματικών. Για τον σκοπό αυτό, πραγματοποιήθηκε έρευνα με τη χρήση ερωτηματολογίου και συνεντεύξεων στην οποία συμμετείχαν 66 εν ενεργεία εκπαιδευτικοί, από τους οποίους ζητήθηκε να επιλέξουν ένα λογοτεχνικό κείμενο ανάμεσα σε δύο και αρχικά να καταγράψουν τις μαθηματικές έννοιες τις οποίες θα μπορούσαν να διδάξουν μέσω αυτού και στη συνέχεια να δημιουργήσουν ένα μαθηματικό πρόβλημα με αυτές. Η δημιουργικότητα των εκπαιδευτικών αξιολογήθηκε με βάση τους τρεις δείκτες δημιουργικότητας (ευχέρεια, ευελιξία, πρωτοτυπία), ενώ μέσα από τη δημιουργία προβλήματος εξετάστηκε η δυνατότητα σύνδεσης των μαθηματικών με τη λογοτεχνία. Τα αποτελέσματα της έρευνας ανέδειξαν το μέτριο επίπεδο δημιουργικότητας των εκπαιδευτικών, καθώς παρουσίασαν μέτριο βαθμό ευχέρειας και ευελιξίας, ενώ ο βαθμός πρωτοτυπίας ήταν λίγο πιο αυξημένος από τους άλλους δύο δείκτες. Λίγοι ήταν οι εκπαιδευτικοί, οι οποίοι δεν δημιούργησαν προβλήματα ή δημιούργησαν ακατάλληλα μαθηματικά προβλήματα. Τέλος, μέσα από τις συνεντεύξεις που ακολούθησαν φάνηκαν οι θετικές απόψεις των εκπαιδευτικών σχετικά με την αξιοποίηση της λογοτεχνίας στη διδασκαλία των μαθηματικών καθώς και με την αξιοποίηση των ΤΠΕ για την παρουσίαση ενός λογοτεχνικού κειμένου προκειμένου να διδαχθούν τα μαθηματικά. Τα ευρήματα αυτά υποστηρίζουν τη σύνδεση των δύο γνωστικών αντικειμένων.
description: The aim of the present study is to examine the creativity of in-service primary school teachers in the use of digital literature texts for the production of mathematical problems. The study also explores the possibility of connecting mathematics with literature as well as teachers’ views on the connection of the two areas and the use of ICT in the presentation of a literature text while teaching mathematics. For this purpose, in-service primary school teachers took part in a study in which questionnaire and interviews were used. Participants were asked to choose one literature text, between two, first indicate the mathematical concepts that they could teach using it and then create a mathematical problem with these. Teachers' creativity was evaluated on the basis of the three indicators of creativity (fluency, flexibility, originality), while the connection between mathematics with literature was examined through the production of mathematical problems. The results showed that the creativity level of teachers was quite low: teachers showed a moderate degree of fluency and flexibility, while the degree of originality was slightly higher than the other two indicators. There were few teachers who did not create problems or created inappropriate mathematical problems. Last, interviews revealed teachers’ positive views regarding the use of literature in mathematics teaching as well as regarding the use of ICT for the presentation of a literature text in order to teach mathematics. These findings support the connection between mathematics and literature.